als_Latn dik_Latn sag_Latn
Bashkia e Tiranës i është bashkuar nismës së Kryqit të Kuq për dhurimin vullnetar të gjakut për fëmijët e diagnostikuar me talasemi, leukemi, tumor e të tjera patologji të rënda. Pjesë e fushatës me moto “Dhuroni gjak, shpëtoni jetë” dhe “Dhurimi i gjakut ndihmon dhuruesin dhe përfituesin”, u bë edhe kryetari i Bashkisë së Tiranës, Erion Veliaj, i cili ka theksuar se Tirana është solidare dhe se edhe në këtë rast do të dijë të tregojë veten duke ndihmuar shumë njerëz të cilët kanë nevojë për gjak.
“Jam shumë i lumtur që jam sot në Policinë Bashkiake me koleget fantastike të Qendrës së Transfuzionit të gjakut. E di që ne kemi shumë sfida në këtë qytet por është shumë e rëndësishme që të mos harrojmë njerzillëkun, pra atë që bëjmë për njeri tjetrin dhe një sens solidariteti që kemi për të gjithë ata në nevojë. Nuk i shkakton askujt asnjë problem shëndetësor, përkundrazi rekomandohet dhënia periodike e gjakut që edhe trupi të rigjenerojë rruazat”, tha Veliaj ndërsa bëri apel edhe qytetarëve që ti bashkohen kësaj nisme.
Ai është shprehur se fushata të tilla shërbejnë jo vetëm për të kontribuar për pasurimin e bankës së gjakut por edhe për të sensibilizuar qytetarët që ta kthejnë dhurimin e gjakut në një kulturë të përhershme.
als_Latn als_Latn als_Latn